b'\n_START_ARTICLE_\nSlaget om Nanchang\n_START_SECTION_\nJapansk angrep\n_START_PARAGRAPH_\nJapanske styrker hadde fors\xc3\xb8kt \xc3\xa5 n\xc3\xa6rme seg Nanchang under slaget om Wuhan, men de ble stoppet ved Xiushui-elven hvor de m\xc3\xa5tte vente p\xc3\xa5 forsterkninger og innledet den andre invasjonen med 120\xc2\xa0000 soldater. Etter sperreild fra artilleriet begynte de japanske troppene \xc3\xa5 krysse Xiushui-elven (se slaget ved Xiushui-elven). De startet kl. 07.00 den 21. mars og rykket to km frem, da de begynte \xc3\xa5 bygge broer. 23. mars ble Wucheng hvor Xiushui-elven munner ut i Poyang Hu \xc3\xb8delagt av vedvarende fl\xc3\xa5tebombardement og luftangrep, etterfulgt av marinesoldatenes landgang. Den 26. mars br\xc3\xb8t japanske tropper st\xc3\xb8ttet av stridsvogner ut av deres brohode ved Xiushui-elven og n\xc3\xa5dde Nanchangs vestlige post, samtidig som de beseiret de kinesiske forsterkningene fra 3. milit\xc3\xa6rregion. 27. mars falt Nanchang etter \xc3\xa5 ha blitt omringet og beleiret av japanske styrker. Dette var slutten p\xc3\xa5 slagets f\xc3\xb8rste fase.\n_START_SECTION_\nKinesisk motangrep og tilbaketrekning\n_START_PARAGRAPH_\nSlaget var imidlertid ikke over. I l\xc3\xb8pet av en periode som varte til slutten av april ble noen japanske styrker overf\xc3\xb8rt til andre omr\xc3\xa5der (se slaget om Suizao). Denne svekkelsen av de japanske styrkene fikk f\xc3\xb8lger. Den 21. april lyktes det tropper fra 3. og 9. milit\xc3\xa6rdistrikt i 32. arm\xc3\xa9gruppe \xc3\xa5 oppn\xc3\xa5 et gjennombrudd og n\xc3\xa5 omegnen av Nanchang p\xc3\xa5 fem dager. Under kraftige angrep fra japanske fly og i m\xc3\xb8te med en japansk garnison som var blitt forsterket av deler av marinen, kunne de ikke gjennomf\xc3\xb8re en effektiv beleiring og trakk sig tilbake den 9. mai.\n_START_SECTION_\nEtterspill\n_START_PARAGRAPH_\nEtter dette slaget kom den viktigste forsyningslinjen for 3. milit\xc3\xa6rregion tilh\xc3\xb8rende den nasjonale revolusjonsh\xc3\xa6ren og de s\xc3\xb8r\xc3\xb8stlige kinesiske provinsene under et stigende press fra japanske styrker.'